**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2016 M. KOVO 31 D. SPRENDIMO NR. T2-68 „DĖL KLAIPĖDOS KARALIENĖS LUIZĖS JAUNIMO CENTRO NUOSTATŲ PATVIRTINIMO“ PAKEITIMO“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas, siekiant patikslinti ar papildyti nuostatas, susijusias su Klaipėdos karalienės Luizės jaunimo centro (toliau – Centras) struktūrinio padalinio „Atviros jaunimo erdvės“ darbo su jaunimu formų įvardinimu, vykdant neformalųjį jaunimo ugdymą, bei atlikti redakcinio pobūdžio pakeitimus.

1. **Parengto projekto tikslai ir uždaviniai.**
2. Sprendimo projekto tikslas – patikslinti darbo su jaunimu sąvoką bei įvardinti darbo su jaunimu formas. Uždavinys – pakeisti biudžetinės įstaigos nuostatus.
3. **Kaip šiuo metu yra teisiškai reglamentuojami projekte aptarti klausimai.**

„Atviros jaunimo erdvės“ vykdo darbą su jaunimu gatvėje, tačiau šiuo metu galiojančiuose Centro nuostatuose nėra nurodyta Jaunimo politikos pagrindų įstatyme įvardinta darbo su jaunimu gatvėje forma. Norint dalyvauti 2022 m. Jaunimo reikalų departamento prie Socialinės apsaugos ir darbo ministerijos organizuojamuose finansavimo konkursuose, būtinas Centro nuostatų pakeitimas.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu teikiami tokie Centro nuostatų pakeitimai: papildytas Centro tikslas, išaiškinant darbo su jaunimu sąvoką; nustatytos darbo su jaunimu formos; patikslintas Lietuvos Respublikos švietimo, mokslo ir sporto ministerijos pavadinimas bei atlikti kiti redakcinio pobūdžio pakeitimai.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia. Centras padengs išlaidas, susijusias su pakeistų nuostatų įregistravimu.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Šį sprendimo projektą vertino Klaipėdos miesto savivaldybės administracijos specialistai ir Centro taryba (2021-05-04 protokolas Nr. V2-4).

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Centro direktorius Aleksas Bagdonavičius.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.
2. Projekto lyginamasis variantas, 1 lapas.
3. Klaipėdos karalienės Luizės jaunimo centro tarybos posėdžio 2021 m. gegužės 4 d. protokolo Nr. V2-4 išrašas, 1 lapas.

Švietimo skyriaus vedėja Laima Prižgintienė